open-index/open-wikipedia-markdown huggingface dataset:
Eric Carle

**Eric Carle** (født 25. juni 1929, død 23. mai 2021) var en amerikansk forfatter og illustratør. Han utga over 70 barnebøker, deriblant flere internasjonale bestselgere. Som oftest var han opphavsmann til både illustrasjoner og tekster i bøkene. Hans mest kjente bok er bildeboka *Den lille larven Aldrimett* (*The Very Hungry Caterpillar*) fra 1969, som ble oversatt til 30 språk i hans levetid. Da han døde hadde det blitt solgt over 50 millioner eksemplarer av *Den lille larven Aldrimett*, noe som gjorde den til en av de mest solgte bøkene i verden uansett sjanger. 

Bøkene hans handler ofte om dyr, og illustrasjonene er utført som formsikre og fargesprakende papircollager.

## Eric Carle-museet
I Amherst County i Carles hjemstat Massachusetts ligger Eric Carle Museum of Picture Book Art. Museet er en ideell stiftelse som har som formål å fremme leselyst og lesekunnskap ved hjelp av billedbøker. Det ble etablert av Eric Carle og hans kone Barbara i 2002.

Pr. 2021 har museet en samling på over  gjenstander, tre kunstgallerier, et atelier, et teater og biblioteker både for vanlige besøkende og for forskere.

## Referanser


## Eksterne lenker
* 
* 
* 
*  The Eric Carle Museum of Picture book Art
Æreslegionen

**Æreslegionen** (fransk: *Légion d'honneur*) er en fransk fortjenstorden innstiftet av førstekonsul Napoléon Bonaparte i den franske republikk 19. mai 1802. Tanken var å skape en æresbevisning som skulle erstatte de kongelige ordener og æresbevisninger. Disse ble etter revolusjonen opphevet i 1791. Æreslegionen har siden opprettelsen overlevd vekslingen mellom republikk og monarki og utdeles fortsatt av den franske stat. Republikken Frankrikes president er ordenens stormester.

## Ordenstegn
Æreslegionens ordenstegn er en stjerne med fem armer. Mellom armene finnes kranser av laurbær og eik. I midten av stjernen sitter en avbildning av et kvinnehode, et symbol for republikken. Ordensbåndet er i rødt.

## Inndeling
Æreslegionen hadde ved innstiftelsen fire klasser, men ble allerede i 1805 tilført ytterligere en klasse. Siden 1816 har benevnelsen på de fem klassene ligget fast og disse har blitt retningsgivende for andre fortjenstordener. Ordenens fem klasser er:
* storkors (*grand-croix*)
* storoffiser (*grand officier*)
* kommandør (*commandeur*)
* offiser (*officier*)
* ridder (*chevalier*)

## Tildeling
Æreslegionen kan tildeles borgere av Frankrike og andre land for sivile eller militære fortjenester. Ordenen kan også tildeles posthumt. Innehavere av første klasse erkjennes også en pensjon. Tildeling skjer etter presidentens eller storkanselliets bestemmelse, etter innstilling fra en statsråd.

## Norske innehavere
Opp gjennom årene er en del nordmenn blitt tildelt Æreslegionen, vanligvis fordi de har gjort en spesiell innsats for franske interesser. Kong Harald V er innehaver av storkors, det var også Haakon VII og Olav V. Oberst Birger Eriksen og major Leif Tronstad var offiserer. Andre norske innehavere er statsminister Thorbjørn Jagland, professor Leiv Flydal, generalmajor Hans Reidar Holtermann, forretningsmann Knut Faremo, skuespillerinne Wenche Foss, kokk og president i Bocuse d'Or Europe Eyvind Hellstrøm, FNs spesialutsending for Libanon Terje Rød-Larsen, Arne Rettedal, Arbeiderpartipolitikeren Oscar Torp og direktør Wilhelm Holst.

I forbindelse med 50-årsjubileet for landgangen i Normandie ble Hugo Munthe-Kaas hedret med Æreslegionen. Ved 60-årsmarkeringen av landgangen i Normandie ble norske krigsveteraner hedret med Æreslegionen: Karsten Østhus (krigsveteran)   Gunnar Knudsen, Lars Arholm, Anders O. Standnes, Johannes Helland, Antoni Lunder, Rangvald Myhre, Bertel Bjørvik Enevold Falsen Schrøder og Johannes Bauge. I forbindelse med 70-årsjubileet for landgangen i Normandie ble krigsveteran John Pettersen tildelt riddergraden av Æreslegionen. I 2021 ble krigsveteranen Monrad Mosberg tildelt riddergraden. Forsvarssjef Eirik Kristoffersen ble tildelt kommandørgraden i 2025.

## Insignier
### Ordenstegn

### Båndstriper

### Nåler

## Referanser


## Eksterne lenker
* 
* La légion d'honneur, Musée national de la Légion d’honneur et des ordres de chevalerie
Insekt-Nytt

***Insekt-Nytt*** er et populærvitenskapelig entomologisk blad om insekter og andre leddyr. Bladet er medlemsblad for Norsk entomologisk forening, men kan abonneres på av alle. Det er særlig skrevet for hobbyentomologer og nybegynnere, men har et høyt faglig nivå. Som en del av medlemskapet får medlemmer i Norsk entomologisk forening tilsendt *Insekt-Nytt* og det mer vitenskapelig orienterte og engelskspråklige bladet *[[Norwegian Journal of Entomology]]*, som kommer ut med to nummer årlig.

*Insekt-Nytt* kommer ut med fire hefter i året. Redaktør er Anders Endrestøl ved insektavdelingen på Naturhistorisk museum i Oslo.

Norsk entomologisk forening legger ut tidligere nummer av *Insekt-Nytt* på internett, men de nyeste nummer av bladet vil ikke bli gjort tilgjengelig før etter 5–6 år.

## Historie
Bladet ble stiftet i 1976 og Trond Hofsvang var første redaktør. Bladet var enkelt laget i svart hvitt de første årene. I løpet av årene har bladet blitt både tykkere og fått en del fargebilder.

## Litteratur
* Sømme, L. & Hansen, L.O. (bilderedaktør). 2004. *Entomologiens historie i Norge. Norsk entomologisk forening * 1904-2004 - *  Norsk entomologisk forening, Zoologisk museum, Universitetet i Oslo. 326 sider. ISBN 82-996923-1-8

## Referanser


## Eksterne lenker
* ''Insekt-Nytt''
* Norsk entomologisk forening – for deg som vil lære mer om insekter.
V-motor

En **V-motor** er en vanlig motortype for stempelmotorer. Stemplene er plassert slik at de danner en V når motoren sees langs veivakselen. V-konfigurasjonen reduserer motorens lengde og vekt sammenliknet med en tilsvarende rekkemotor.

I 1896 patenterte Karl Benz sin første stempelmotor med horisontalt plasserte stempler. Vanligvis vil hvert par med stempler fra hver sylinderbank dele én rådepinne på veivakselen, enten ved mester/slave-råder eller ved to ordinære råder side ved side. Noen anser dette som et kjennetegn ved en «ekte» V-motor, og deler *flate motorer* inn i boksermotorer, som ikke deler rådepinner på denne måten, og 180° V-motorer som deler pinnene. På den annen side har flere viktige V-twin-motorer to rådepinner. I Tyskland anses alle disse motorene for boksermotorer.

Det brukes forskjellige V-vinkler i forskjellige motorer; avhengig av antallet sylindre vil det være vinkler som fungerer bedre enn andre med hensyn til stabilitet. Smale vinkler kombinerer noen av fordelene med V-motoren og rekkemotoren (hovedsakelig når det gjelder kompakthet], men også noen av ulempene. Dette konseptet ble lenge brukt av Lancia, og brukes i dag av blant annet Volkswagen.

Noen V-konfigurasjoner er velbalanserte og behagelige, mens andre er mindre behagelige enn en tilsvarende rekkemotor. Med optimal vinkel har en V16-motor jevn tenning og eksepsjonell balanse. En *crossplane* V8-motor kan balanseres med motvekter på veivakselen, liknende de som brukes i en sekssylindret rekkemotor. V12-motorer, som i bunn og grunn er to rekkemotorer med seks sylindre satt sammen, har alltid jevn tenning og god balanse, uavhengig av vinkel. Andre, som V2, V4, V6, *flatplane* V8 og V10, har økte vibrasjoner, og krever som regel balansevekter.

Det er vanlig for V-motorer å beskrives som V*#*, hvor *#* er antallet sylindre:

* V-twin
* V4
* V5
* V6
* V8
* V10
* V12
* V16
* V18
* V20
* V24

## Se også
* Rekkemotor
* Boksermotor

## Eksterne lenker
*
Boog & Elliot – Gutta på Skauen

***Boog & Elliot – Gutta på skauen*** er den første animerte spillefilmen fra Sony Pictures Animation fra 2006. Filmen handler om bjørnen Boog finne en dag at skogene er fulle av jegere. Sammen med hjorten Elliot, må han sørge for å lagre alle skogens dyr fra de onde jegerne.

Et videospill basert på filmen er produsert av Ubisoft for Wii, PlayStation 2, PlayStation Portable, Windows, GBA Xbox 360, Xbox, Nintendo DS og GameCube. Genre av videospill er action-eventyr, og antall spillere er Single og Multiplayer.

## Handling
I den lille byen Timberline nyter en grizzlybjørn på 408 kilo ved navn Boog en fanget, men likevel luksuriøs tilværelse. Han tilbringer dagene som attraksjon til byens natur-show. Men om natten bor han i garasjen til park-vokteren Beth, som har oppdratt Boog siden han var en liten bjørneunge. Men en dag kjører den kaldhjertede jakt-fanatikeren Shaw inn i Timberline sammen med en hjort ved navn Elliot, som er festet til panseret på lastebilen hans. Elliot mangler et gevir, etter at Shaw målrettet kjørte ham over med lastebilen hans. Når Boog møter ham, ber Elliot ham om å kutte ham fri - før Shaw kommer til å montere ham fast på en vegg, og Boog hjelper ham. Men samme natt blir Boog syk etter å ha spist alt for mye godteri, kommer hendelsene raskt ut av kontroll - ettersom de to ransaker en nærbutikk. Men Elliot stikker av kort tid før Boog blir tatt til fange av Beths venn Gordy, den lokale sheriffen i byen.

Beth innser at Boog er for truende for resten av byen, og flytter ham og Elliot inn i Timberline National Forest, bare to dager før den åpne jakt-sesongen skal begynne. Men de blir snart flyttet over fossene, hvor de vil være juridisk trygge for jegerne. Men Boog klarer ikke å overleve utendørs i naturen på egen hånd, så Boog ar motvillig med seg Elliot som sin upålitelige guide. Boog møter snart en rekke skogsdyr som oppfører seg svært uvelkomne mot ham, inkludert de to stinkdyrene Maria og Rosie, endene Serge og Deni, forskjellige navnløse panikk-rammede kaniner, ekornet McSquizzy emd en skotsk aksent. Etter hvert begynner Boog og Elliot å knytte bånd til hverandre etter å ha innsett at de begge er utstøtte fra deres naturlige flokk, og Boog vurderer å la Elliot bli værende hos ham etter at de kommer seg tilbake.

Dagen etter avsløres det imidlertid at Elliot absolutt ikke har noen anelse om hvor de skal, og har ledet Boog i en stor sirkel. De to blir deretter konfrontert av Shaw, og de ødelegger ved et uhell en demning. Dette forårsaker en stor flom, som også feier med seg de aller fleste andre skogsdyrene. Men dyrene forstår snart at de blir nødt til å samarbeide med hverandre hvis de skal ha noe håp om å overleve denne jakt-sesongen. Dagen etter leder Boog en revolusjon mot alle de lokale jegerne. Dette får alle jegerne til å trekke seg tilbake i nederlag, etter at McSquizzy ødela alle lastebilene deres.

## Rolleliste

*Ellers medvirker: Jan Gunnar Røise, Christoffer Staib, Øyvind B. Lyse, Rune Elli, Anne Kari Kongsrud, Petter Sommer og G. B. Traaen.

## Eksterne lenker
* 
* 
* Om ''Gutta på skauen'' på Filmweb
Gabriel

Engelen **Gabriel** er kjent både innen kristendommen, jødedommen og islam. Noen kristne trossamfunn mener at Gabriel er en erkeengel som holder orden blant de øvrige englene. Festdag i den katolske kirke er 26. mars.

## Islam
I islam er engelen Gabriel den som mottar budskaper fra Allah og leverer dem til profetene.

## Jødedom
Av alle englene som er omtalt i Bibelen, er kun tre nevnt ved navn – Mikael, Rafael og Gabriel. Ifølge Bibelen er Gabriel en engel med høy rang som står i nær forbindelse med Guds trone, han blir sendt ut av Gud for å overbringe spesielle budskaper til Guds tjenere på jorden. Når denne engelen viser seg for mennesker blir han beskrevet som «en skikkelse som så ut som en mann». Det hebraiske ordet *gever* som blir oversatt med «mann» har betydningen «ung og sterk mann». Dette passer godt til betydningen av hans navn (der elementet *gabr-*, hebraisk *gavr-*, er en form av *gever*).

## Kristendom
Erkeenglene har en sterk posisjon i den katolske kirkes hagiografi og liturgi.

Det var Gabriel som henvendte seg til den jødiske jomfruen Maria, som var forlovet med Josef, med ordene: «Frykt ikke, Maria! For du har funnet nåde hos Gud. Du skal bli med barn og få en sønn, og du skal gi ham navnet Jesus. Han skal være stor og kalles Den Høyestes Sønn. Herren Gud skal gi ham hans far Davids trone, og han skal være konge over Jakobs ætt til evig tid; det skal ikke være ende på hans kongedømme.»

Engelen Gabriel er nevnt følgende steder i Bibelen:
* Daniel 8:16 – Gabriel blir sendt ut for å forklare et syn for Daniel
* Daniel 9:21 – Gabriel kommer for å overbringe et budskap til Daniel
* Lukas 1:19 – Gabriel kommer til Sakarja for å fortelle ham at han vil bli far til døperen Johannes
* Lukas 1:26 – Gabriel kommer til Maria for å fortelle henne at hun vil bli mor til Jesus

## Referanser
Nettet

**Nettet** kan referere til:

* Internett, et verdensomspennende datanettverk
* ''Nettet'' (film) fra 1995
* Nettet (stjernebilde) på den sørlige himmelhvelving

## Se også
* Nett (pekerside)
Masutatsu Oyama

**Masutatsu Oyama** (大山倍達 Ōyama Masutatsu; 1923–1994) var en koreansk karateutøver, mest kjent for å ha grunnlagt karatestilarten kyokushinkai i 1957. 

Masutatsu Oyama ble født i Sør-Korea, hvor han het **Choi Yeong-eui**. Han flyttet til Japan da han var 15 år, og tok da navnet til den nye japanske familien sin. Han begynte sin lære innen kampsporten med Kempo i en alder av 9 år, for så å fortsette med Judo og Karate. Etter å ha trent karate i flere år, under ulike læremestrene (Gichin Funakoshi, Sodeju, Kotaro Yoshida, So Nei Chu og Gogen Yamaguchi), flyttet Masutatsu etter andre verdenskrig opp i fjellet. Her bodde han isolert og trente hardt i totalt 3 år, hvorav han tilbragte det første året i et isolert tempel, og de siste 2 årene i en hytte han bygde selv, hvor han livnærte seg av det han fant i naturen rundt seg. 

Da han returnerte fra fjellet flyttet han inn ved siden av et slaktehus, hvor han begynte å teste sin styrke og teknikk mot kyrne som skulle slaktes. Dette førte etter hvert til at han stilte opp i kamper mot store okser på ca. 450 kg, hvor han kun brukte never og bein til å utkonkurrere de. Totalt sloss han med og utkonkurrerte rundt 50 okser. Dette gjorde han for å teste menneskelige grenser og styrken i karate. Hans styrke og teknikk var enorm, og han slo oksens horn rett av med bare neven. Han konkurrerte ikke bare mot okser, men også mot ulike kampsportutøvere fra forskjellige grener/stilarter, som han beseiret én etter én. 

Etter disse hendelsene fikk Masutatsu Oyama tilnavnet «den guddommelige hånd». Han brukte store deler av livet sitt på å undervise og fremme det som etterhvert ble kjent som «The Kyokushin Style» (kyokushinkai karate) på 1950-tallet.
Kimberly Williams-Paisley

**Kimberly Williams-Paisley** (født 14. september 1971 i Rye i New York) er en amerikansk skuespillerinne. Hun er best kjent for rollen som «Annie Banks» i filmene *[[Brudens far]]* og *[[Brudens far 2]]*, sammen med Steve Martin og Diane Keaton. I dag har hun rollen som «Dana» i situasjonskomedien *[[According to Jim]]*.

Kimberly sluttet ved Northwestern University i andreåret for å spille inn filmen *Brudens far*, men returnerte etterpå for å fullføre graden sin. Etter å ha giftet seg med countrystjernen Brad Paisley i 2003, tok hun til seg ektemannens etternavn for å unngå å bli forvekslet med *[[Playboy]]*-modellen og brunetten Kimberly Williams. Hun har også en søster som er skuespillerinne, Ashley Williams, samt en bror, Jay Williams.

Brad Paisley har uttalt at Kim var inspirasjonskilden til hitlåten hans «Little Moments» fra 2004. De første linjene i sangen er inspirert av den første gangen han hørte henne banne, samt den gangen hun rødmet da han fant en bulk i bilen sin.

## Filmografi

## Referanser


## Eksterne lenker
* 
* Kimberly Williams-Paisleys offisielle hjemmeside
*  Offisiell hjemmeside for kortfilmen ''Shade'', regissert av Kimberly William-Paisley
* Kimberly Williams UK &ndash; britisk side
The Call of the Simpsons

«***The Call of the Simpsons***» var den syvende *[[Simpsons]]*-episoden som ble sendt på amerikansk TV, men den første vist i Storbritannia da Sky One begynte å vise serien den 2. september 1990. 

Episoden handler om familien Simpsons ferie i sin nye campingbil.

## Handling

Homer er sjalu på nabo Ned Flanders' nye campingbil, og drar til «Bob's RV Round-Up» for å kjøpe sin egen. På grunn av Homers dårlige kreditthistorie kan han bare få kjøpe en gammel og velbrukt bil. Overentusiastisk over sin nye campingbil tar han med seg familien på en utflukt. De kjører på øde landeveier, og han mister kontroll over bilen og stopper på kanten av et stup. Familien kommer seg ut av bilen like før den styrter ned i dalen.

Bortkommet i ødemarken går Homer og Bart for å lete etter sivilisasjonen, uoppmerksomme på at Maggie trasker etter dem. Maggie kommer bort fra Homer og Bart, og blir snart adoptert av en bjørnefamilie. Homer og Bart på sin side mister klærne sine i en elv med sterke strømmer, og må bruke planter og jord for å dekke seg til. En naturfotograf tror Homer er Bigfoot, og tar et bilde av ham. Snart blir skogen overfylt av Bigfoot-jegere og suvenirbutikker. Journalister finner Marge og advarer henne om det forferdelige udyret som går rundt i skogen. Da hun ser bildet av Homer kjenner hun ham igjen.

Kald og nær utmattelse blir Homer fanget av jegere, skutt med en bedøvelsespistol og tatt med til et laboratorium for testing. Forskere observerer Homer, men de er usikre på om han er Bigfoot eller et menneske med under gjennomsnittlig intelligens. De tillater at Homer kan returnere til familien inntil de finner ut hvilken art han tilhører.
Mario & Luigi: Partners in Time

***Mario & Luigi: Partners in Time*** er et videospill utviklet av AlphaDream og utgitt av Nintendo til Nintendo DS. Spillet er en oppfølger til Game Boy Advance-spillet *[[Mario & Luigi: Superstar Saga]]*. Ulikt forgjengeren skal du ikke bare kontrollere Mario og Luigi, men også babyversjonene deres; «Baby Mario» og «Baby Luigi».

## Handling
Handlingen i spillet går ut på at noen romvesener kalt Shroobs overtar Mushroom Kingdom i fortiden mens Prinsesse Peach er på tidsmaskinferie der. I fortiden begynner tidshull å dukke opp rundt om i slottet, og det er opp til Mario, Luigi og deres babyversjoner å redde prinsessen fra den fæle Prinsesse Shroob og hennes undersåtter.
## Eksterne lenker
*
Mario & Luigi: Superstar Saga

***Mario & Luigi: Superstar Saga*** er et videospill til Game Boy Advance utviklet av AlphaDream og utgitt av Nintendo. I spillet styrer man Mario og Luigi gjennom det fjerne og eksotiske kongedømmet Beanbean Kingdom. I 2006 ble oppfølgeren til spillet lansert til Nintendo DS. Dette spillet heter *[[Mario & Luigi: Partners in Time]]* og bygger på de samme grunnmekanismene som forgjengeren, men tar i bruk noen av Nintendo DS sine unike egenskaper for å skape et unikt og selvstendig eventyr.

*Superstar Saga* ble i 2014 utgitt til Wii Us Virtual Console på Nintendo eShop, og i 2017 gjenutgitt i en forbedret utgave til Nintendo 3DS, titulert ***Mario & Luigi: Superstar Saga + Bowser's Minions***. Den forbedrene utgaven gjør blant annet grafikken bedre, opplæringer valgfrie, lagring mulig hvor og når som helst og gir et kart man alltid kan se på for å få oversikt over omgivelsene. Den har også en sidemodus kalt Minon Quest: The Search For Bowser. Denne modusen går ut på at man får se medhjelperne til Bowser sitt perspektiv på historien i spillet som prøver å gjenforene med hverandre og sjefen sin etter at luftskipet til Bowser ble sprengt av Fawful. Handlingene i sidemodusen foregår parallelt med hovedspillet der Mario, Luigi og Bowser er opptatt med å stoppe Cackletta og Fawful. Sidemodusen bruker et annet kampsystem enn hovedspillet.

## Handling
Handlingen begynner i slottet i Mushroom Kingdom, hvor Prinsesse Peach skal ta imot en ambassadør fra Beanbean Kingdom. Når ambassadøren ankommer slottet viser det seg at det er den onde heksen Cackletta i forkledning. Godt hjulpet av sin assistent Fawful, presterer hun å stjele Prinsesse Peach sin stemme og erstatter den med et eksplosivt vokabular. Mario og Luigi er ikke sene om å komme prinsessen og hennes hoff til unnseting, men bedrageren og hennes medhjelper har allerede forsvunnet. Sammen med Bowser, som egentlig hadde tenkt å kidnappe prinsessen, drar de etter Cackletta og Fawful til det ukjente og mystiske Beanbean Kingdom for å få tilbake stemmen til prinsessen.

## Referanser


## Eksterne lenker
*
Eolisk

Ordet **eolisk** kan vise til:

*Eolisk skala, en modal toneart, også kjent som naturlig moll
*Eoliske prosesser, geologiske prosesser forårsaket av vind
*De eoliske øyer, en øygruppe i Tyrrenhavet
*Aiolisk gresk, en gammelgresk dialekt
*Aiolere, eldre gresk stamme
* Aiolos, to figurer i greske sagn
Kyokushinkai

**Kyokushinkai** (eller kun *kyokushin*) er en stilart av karate som ble grunnlagt av sosai Masutatsu Oyama i 1957. Ordet Kyokushinkai er sammensatt av tre ord:

* Kyoku: betyr «jordens poler», indikerer høydepunkt, klimaks og maksimal standard.
* Shin: betyr «sannhet», kan også bety virkelighet.
* Kai: betyr «organisasjon».

Kyokushin er basert på andre karateformer som sosai Oyama trente, blant annet shotokan og goju-ryu. Fullkontakt-kamp er ett av kjennetegnene til kyokushin.

Antall utøvere på verdensbasis har blitt anslått til 10–20 millioner. I Norge finnes det cirka femti klubber tilsluttet ulike internasjonale organisasjoner.

Belterekkefølge: Hvitt, oransje, blått, gult, grønt, brunt og sort. Beltefargene før sort kalles kyu-grad (elevgrad), og sortbeltegradene kalles dan-grad. Antall dan-grader vises med gullstriper på det sorte beltet. Høyeste grad er 10. dan, denne graden er forbehold sosai Oyama.

## Trening
Det å trene karate krever stor grad av konsentrasjon og vilje, og gjennom utallige repetisjoner vil en gradvis kunne utvikle seg som utøver. Dette er en prosess som tar tid og setter store krav til utøverens lærevillighet. For å illustrere denne trinnvise prosessen er det innenfor kyokushin utarbeidet en liste på syv punkter, slik at en bedre skal kunne forstå undervisningen. De blir da lettere å skjønne hvorfor utviklingen skjer trinnvis.

# Posisjon – Stilling
# Balanse – Stilling under kontroll
# Teknikk – Korrekt utførelse
# Koordinering – Balanse og stilling under kontroll ved utførelse av teknikk
# Hurtighet – Bedre og hurtigere utførelse av teknikk
# Kraft – Mer kraft i utførelsene
# Refleks – Alt overstående blir naturlige bevegelser

## Dojo-kun (ed)
Enhver kyokushin-utøver skal kunne, samt prøve å følge dojo-kun, som er et ed på syv punkter. Dojo-kun gjelder både på trening og ellers i livet.

# Vi vil trene ånd og legeme for å oppnå et fast og urokkelig sinn.
# Vi vil etterstrebe den sanne forståelse for karate, så vi til enhver tid skal være beredt med våkne sanser.
# Med hele vår viljestyrke skal vi søke og dyrke et sinnelag som preges av forstandig selvfornektelse.
# Vi skal være høflige i vår fremferd, respektere våre foresatte og avstå fra voldsbruk.
# Vi vil følge vår tro og våre idealer, og aldri glemme ydmykhetens sanne verdi.
# Vi vil se opp til visdom og styrke, og ikke la oss forlede av uverdige livsmål.
# Den disiplin vi tilegner oss ved karate skal styrke vår livsholdning, og vi vil alltid søke og oppfylle karatens dypeste mening.
Manasse

**Manasse** er et mannsnavn som betyr «å glemme». Navnet er brukt i Bibelen. Andre varianter av navnet er *Manasseh*, *Manase* og *Menasseh*. Navnene brukes både som fornavn og etternavn.

## Etymologi
*Manasse* er en latinsk form av hebraiske: , fra et ord som betyr «å glemme».

## Utbredelse
*Manasse* er nevnt i 134 vers i Bibelen, og er dermed blant de 100 oftest nevnte navnene i Bibelen.

*Manasse* er i dag et sjeldent navn, men brukes noe på Grønland. Formen *Manase* har vært et populært navn på guttebarn i Tonga i 2010-årene.

|}

## Kjente personer med navnet
* Manasse (stamfar), sønn av Josef og stamfar til Manasse stamme
* Manasse (konge), konge av tostammeriket
* Menasseh Ben Israel (1604&ndash;1657), portugisisk boktrykker
* Manasseh Cutler (1742&ndash;1823), feltprest i den amerikanske uavhengighetskrigen og representant i kongressen

### Manasse som etternavn
* Jon Manasse, amerikansk klarinettist
* Robert Menasse (1954&ndash;), østerriksk forfatter

## Referanser


## Eksterne lenker
*
Volta Redonda

**Volta Redonda** er en by og kommune i delstaten Rio de Janeiro i sørøstregionen av Brasil. Den ligger sørvest i delstaten ved elva Paraíba do Sul.

Økonomien i Volta Redonda var opprinnelig basert på jordbruk. I 1941 ble selskapet Companhia Siderúrgica Nacional (CSN) etablert og de bygget sitt første integrerte stålverk i byen. CSN ble en viktig faktor i den brasilianske industrialiseringsprosessen. Produksjonen av flatstål gjorde det mulig å starte produksjon av f.eks. husholdningsmaskiner for det innenlandske markedet.

## Referanser


## Eksterne lenker
* 
* http://www.portalvr.com/
Lerøy Fossen

**Lerøy Fossen A/S** er en hjørnesteinsbedrift på Valestrandsfossen i Osterøy kommune i Hordaland, og driver innenfor fiskeforedlingsbransjen. Laks og ørret blir foredlet på fabrikken på Valestrand, og bedriften har også en del oppdrettsanlegg i Nordhordlands fjorder. Bedriften Fossen A/S ble kjøpt opp av Lerøy Seafood Group A/S i 2006.

## Eksterne lenker
* Lerøy Fossens hjemmeside.
Leif Vatle

**Leif Vatle** (født 1. august 1928, død 27. oktober 2016) var en lokalhistoriker og forfatter bosatt på Valestrand på Osterøy i Hordaland. Han ble født på Votlo som da lå i Haus kommune. Han skrev mange kronikker, spesielt om litterære tema. 

## Bibliografi
* *Kornet* (1980, utg. Osterøy skulestyre og Osterøy museum)
* *Forntun, Osterøy museum* (1981)
* *Hamre kyrkje* (1986)
* *Gruvedrift på Osterøy* (1988)
* *Torvtaking på Osterøy* (1991)
* *Osterøyboka* (1997)

## Referanser
Foreningen Våre Rovdyr

**Foreningen Våre Rovdyr**, forkortet **FVR**, er en organisasjon som arbeider for livskraftige bestander av rovdyr i Norge. Hard jakt på alle de store rovdyra førte til at ulv og brunbjørn nesten var utryddet rundt midten av 1900-tallet, som alle fortsatt klassifiseres som truet. Det var på denne bakgrunn Foreningen Våre Rovdyr ble stiftet 21. februar 1986, og organisasjonen har helt siden starten rettet oppmerksomheten spesielt mot nettopp disse artene. Dyretegneren Viggo Ree er ildsjelen i foreningen, blant enkelte andre, og er informasjonskonsulent.

## Historie
Paul Granberg var foreningens første leder.

## Referanser


## Eksterne lenker
* Foreningen Våre Rovdyr
Cigarillo

**Cigarillos** brukes til røyking av tobakk. De er mindre og enklere en sigarer, men til forskjell fra sigaretter ligner de sigarer ved at de er pakket i tobakksblader og inneholder tilsetninger som sigarer også har. 
 
## Se også

* Tobakk
* Sigarett
* Sigar
Samojeder

:*Denne artikkelen handler om folkegruppa samojeder. For hunderasen ved samme navn, se [[samojedhund]].*

**Samojeder** er forskjellige urfolk som lever delvis som nomader på tundraen og taigan nord i Russland og i det nordvestlige Sibir (fra området rundt Kvitsjøen til Tajmyrhalvøya, særlig ved elvene Ob og Jenisej) og snakker samojediske språk.

Tidligere fantes flere samojeder også i Sajan-fjellene i Sør-Sibir. Samojedene var opprinnelig jegere, men i dag lever de stort sett av reindrift og fiske, samt noe pelsdyroppdrett, jakt, jord- og skogbruk. Nganasan-folket var utelukkende jegere til langt innpå 1900-tallet. Samojedenes tradisjonelle religion har vært sjamanisme. Samojediske språk blir snakket av anslagsvis 30&nbsp;000 mennesker.

## Språk og folkegrupper
Samojedisk språk tilhører den uralske språkgruppe og er i slekt med finsk-ugriske språk. Samojedene deles inn i folkegrupper etter språkstammene:

* Nenetsere (også kalt *tundranenetsere*, *jurak-samojeder* og *juraker*, samt *skogsnenetsere* og *khandejarer* m.m.)
* Enetsere (også kalt *enets*, *jenisejere*, *jenisejsamojeder*, *karasasamojeder* m.m.)
* Nganasanere (også kalt *tavgisamojeder*)
* Selkupere (også kalt *ostjaksamojeder*)
* Kamasinere (utdødd i 1919)
* Motorere (utdødd)

Betegnelsen samojeder (samojed i entall) har ført til flere konflikter, fordi ordet på russisk (*samojedy*) betyr «de som spiser maten rå» eller «de som spiser seg selv», altså kannibalisme.

## Se også
* Samojediske språk
* Samojedhund
* Samer
* Inuitter

## Eksterne lenker
* Om samojediske språk og russiske språkminoriteter (på engelsk) 
* Russiske folkegrupper (på engelsk)
* Sibirske urinnvånere (på engelsk)
* Urbefolkning nord i Europa og Russland (på engelsk)
* Kort om samojeder i ''Nordisk Familjebok (1800-tals utgåvan)''
* Om samojedene i engelsk leksikon fra 1911
Ian D’Sa

**Ian D'Sa** (født 30. oktober 1975) er gitarist i alternativ rock/rockebandet Billy Talent. Han har vært med siden bandet startet som Pezz i 1993. D'Sa har frem til nå spilt gitar på 4 plater; *[[Watoosh!]]*, *[[Billy Talent (album)|Billy Talent]]*, *[[Billy Talent II]]* og *[[Billy Talent III]]*, hvor han stiller med mesteparten av bakgrunnsvokalen på de tre sistnevnte. I tillegg har han deltatt i å lage albumgrafikken på *Billy Talent II*. Ian D'Sa er blant de fleste mer kjent for sin spesielle frisyre, men i Canada er han en av de dyktigste gitarister i scenen som blant annet bekreftes av hans deltagelse som eneste gitarist i kandadiske musikeres veldedighetssang for Afrika hvor han tar med seg den spesielle gitartonen fra Billy Talent.

D'Sa er av indisk (Goa) opphav, men er født i England. Han har bodd i Ontario siden han var liten. Ian har ikke bare vært med i Billy Talent, før han sluttet seg til Billy Talent-gjengen spilte han i et band som het Soluble Fish. Mens han spilte i Billy Talent, gikk Ian på Sheridan College hvor han studerte dataanimasjon. D'Sa har også jobbet med animasjon for Angela Anaconda.

## Referanser


## Eksterne lenker
* 
* 
* Informasjonsside for «Song for Africa»
Gangar

**Gangar** er betegnelsen på en norsk folkedans i todelt takt. Navnet er avledet av ordene «gå» og «gange».

Gangar er en pardans som en gang var vidt utbredt, men nå bare er kjent som folkedans fra Telemark og Setesdal. Dansen deles i to undertyper, gangar i 2/4-takt, og gangar i 6/8-takt.

Tempoet er som oftest ganske rolig, men skifter noe etter lynnet i slåtten, eller distriktet. En gangar fra Bø i Telemark regnes dermed som langsom, mens en gangar fra Setesdal gjerne holder et langt høyere tempo. Gangaren danses mest i Telemark og Setesdal, i Numedal, og i Valdres der dansen gjerne kalles «bonde».

Man regner med at 6/8-gangaren er en av de eldste formtypene i landet. 2/4-gangaren er noe yngre, og har slektskap med barokk-former som allemande.

Lausdans eller hallinger overlapper ofte gangaren, og slåttene brukes en del om hverandre. Gangarmaterialet utgjør tre av sju bind i hardingfeleverket.

Gangar er ellers kjent fra Gustav Wentzels maleri *Søndagskveld* som ofte kalles *Dans i Setesdal* og henger på Nasjonalgalleriet. I 1891 besøkte Wentzel Setesdal og oppdaget danseplassen ved Otra der ungdommen møttes på helgedagskveldene. I starten likte de ikke denne fremmede tilskueren, men da han satte opp staffeliet, meldte de seg straks som modeller. Da maleriet ble utstilt i Oslo, skrev den danske professoren Julius Lange (1838-96) at det hadde «et eget mystisk alvor som harmoniserer så godt med den nesten antikke høytidelighet i følelsen hvormed de danske pikers og karers kjede beveger seg.»

## Referanser
D.W. Griffith

**David Wark Griffith** (født 22. januar 1875 i La Grange i Kentucky i USA, død 23. juli 1948 i Los Angeles i California) var en amerikansk filmregissør. Griffith debuterte som filmregissør i 1907. Han regisserte filmene *[[En nasjons fødsel]]* (*The Birth of a Nation*, 1915), *[[Intolerance (film)|Intolerance]]* og *[[Abraham Lincoln (film)|Abraham Lincoln]]*.  Han er av André Bazin regnet som en farsfigur for den moderne klassiske filmen.

## Bakgrunn
D.W. Griffith var sønn av bonden Jacob Griffith og hans hustru Mary Perkins. Faren tjenestegjorde som offiser (oberst) i den amerikanske borgerkrig på konføderasjonens (sørstatenes) side, og døde da sønnen var ti år gammel. 

Han fikk sin skolegang i en ettroms skole der storesøsteren Mattie Griffith var lærerinne. Familien var metodister. 

Da han var blitt 14 år gammel, gav moren opp gården og flyttet med ham til Louisville. Der åpnet hun et boarding house, men måtte oppgi dette etter kort tid. For å hjelpe til med familiens utkomme sluttet Griffith på skolen og arbeidet så i en tørrvarehandel og i en bokhandel.

## Karriere
D.W. Griffith virket først som skuespiller, men ble helt og holdent regissør fra 1908. Ved siden av Thomas H. Ince var han en foregangsmann innen stumfilmens teknikk.

Griffith debuterte som filmregissør i 1907. Han regisserte *[[En nasjons fødsel]]* (*The Birth of a Nation*, 1915), *[[Intolerance (film)|Intolerance]]* og *[[Abraham Lincoln (film)|Abraham Lincoln]]*. Han har i ettertid fått kritikk for å romantisere Ku Klux Klan og for hvordan han skildret den svarte befolkningen. Filmen utnyttet avanserte kamera- og fortellerteknikker, og dens popularitet gjorde at langfilmen fikk sitt gjennomslag i USA. Filmen utløste store kontroverser omkring rasespørsmål i USA. I ettertid er filmen både kjent for sine radikale teknikker og fordømt for sin rasistiske filosofi. Filmen er blitt boikottet av NAACP, etter at fremvisninger av filmen hadde ført til oppløp ved flere kinoer; den ble sensurert flere steder, blant annet i New York. 

Blant andre filmer er *Judith of Bethulia*, *[[Broken Blossoms]]*, *[[The fall of Babylon]]*, *[[Gjennem stormen]]* og *[[De to foreldreløse]]*.

Griffith skapte den første filmthrilleren, *[[The Sealed Room (film)|The Sealed Room]]*, som hadde premiere i 1909. Han oppdaget blant andre Mary Pickford, Lillian Gish, Mae Marsh og Dorothy Gish. I 1919 opprettet han sammen med Mary Pickford, Douglas Fairbanks og Charlie Chaplin filmselskapet United Artists.

Etter lydfilmens gjennombrudd havnet han gradvis i glemselen.

## Se også
* D.W. Griffiths filmografi

## Referanser


## Eksterne lenker
* 
*
Jieh

**Jieh** (eller **Jiye, Jiyye, Jiyyeh, الجية**) er en kystby 23 km sør for Beirut i Libanon. Den har en befolkning på rundt 5&nbsp;000. De fleste innbyggerne er maronitter, men det er også noen maelkitter og dessuten noen muslimer.
Rahbe

**Rahbe** (arab. **رحبة**) er en landsby i guvernementet Akkar, den nordligste av Libanons guvernementer. Den ligger ca. 50 km fra Tripoli. Landsbyen er ganske stor med sine 20&nbsp;000 innbyggere. De to dominerende religioner, som også holder til i forskjellige deler av landsbyen, er den gresk-ortodokse og sunni-islam. 

## Eksterne lenker
Webside på engelsk og fransk
Roumieh

**Roumieh** er en landsby øst for Beirut, i Metn-området av Libanon.  

Landsbyen er for det meste maronittisk, med det er også et sterkt gresk-ortodoks nærvær. Her dyrkes blant annet fiken, oliven og zaatar.

I denne landsbyen ligger også Roumieh-fengselet, som har plass til mer enn 3&nbsp;000 innsatte.
Makua

**Makua** er den største etniske gruppen nord i Mosambik. De lever i regionen nord for Zambezi-elva og snakker makua, et Niger-Kongo språk, og portugisisk. De fleste makuaer er kristne (enten katolikker eller protestanter) eller sunnimuslimer, med en liten andel animister.

## Kilder
*
Ndau

**Ndau** er en etnisk gruppe som bor i de to provinsene Manica og Sofala i det sentrale Mosambik (men de bor ikke i Zambezi-dalen) mellom det østlige Zimbabwe/Mutare og kysten.

Forfedrene til ndauene var krigere fra Swaziland som giftet seg med den lokale befolkningen, som etnisk og språklig bestod av manika, barwe, tewe (i provinsen Manica) og ndau, som selv inkluderte flere undergrupper (i den sørlige delen av provinsen Sofala).
Portugisisk India

**Portugisisk India** (portugisisk *Índia Portuguesa* eller *Estado da Índia*) var Portugals kolonibesittelser i India. Da India ble selvstendig i 1947, omfattet portugisisk India et antall enklaver på Indias vestkyst, inkludert Goa, i tillegg til kystenklavene Daman (portugisisk: Damão) og Diu og enklavene Dadra og Nagar Haveli som ligger inne i landet fra Daman. Territoriene til portugisisk India ble noen ganger henvist kollektivt til som Goa.

Den første visekongen, Francisco de Almeida, etablerte sitt hovedkvarter i Cochin. De etterfølgende portugisiske guvernørene hadde ikke alltid rang av visekonge. Etter 1510 ble det portugisiske visekongedømmets hovedkvarter overført til Goa. Inntil 1700-tallet hadde guvernøren i Goa myndighet over all portugisiske besittelser ved Indiahavet, fra det sørlige Afrika til sydøstlige Asia. I 1752 fikk Mozambique sitt eget kolonistyre, og i 1844 sluttet det portugisiske styret i India å administrere Macao og Timor.

## Referanser
Makonde

**Makonde** er en etnisk gruppe sørøst i Tanzania og nord i Mosambik. Makonde utviklet sin kultur på Mueda-platået i Mosambik.

De lever for tiden i hele Tanzania og Mosambik og har en liten tilstedeværelse i Kenya. De snakker makonde og andre språk som swahili og engelsk i Tanzania og portugisisk i Mosambik. Makonde er opprinnelige et matrilinealt samfunn hvor barn og arv hører til kvinnene og ektemennene flytter inn i landsbyen til sine koner. 

Deres tradisjonelle religion er en animistisk form for fedredyrking og fortsetter fremdeles selv om makonder i Tanzania er nominelt katolikker og de i Mosambik er katolikker eller muslimer. 

Makonde lyktes i å stå imot å bli tatt av afrikanske, arabiske og europeiske slavehandlere. De falt ikke inn under kolonial makt før 1920-årene. I løpet av 1960-årene ble revolusjonene som kastet portugiserne ut av Mosambik, startet fra makondenes hjemland Mueda-platået. I en periode hentet revolusjonsbevegelsen majoriteten av sin finansielle støtte fra salget av makonde-utskjæringer. Makondene er mest kjent for sine treutskjæringer og deres pubertetsritualer. 

## Makondenes kunst

Fil:Makonde carving_1.jpg|Utskjæring fra ca. 1967
Fil:Makonde carving_1_detail_1.jpg|Detalj fra samme utskjæring
Fil:Makonde carving_2.jpg|Utskjæring fra ca. 1967
Fil:Makonde elephant.jpg|Utskjæring fra ca. 1974


## Kilder
*
Miniara

**Miniara** (Arab.: **منياره**) er en by i guvernementet Akkar helt nord i Libanon. Den ligger ni km fra kysten og tre km sør for Halba.
Halba

**Halba** er en liten by nord i Libanon, nær grensen til Syria. Den er administrasjonssete for distriktet Akkar i guvernementet Akkar.
Simulator

**Simulator** har flere betydninger:

* Simulering som utføres av et system, en prosess, eller av et apparat
** Biosimulator, dataprogrammer som simulerer rovdyr / byttedyr i forenklede økologiske nisjer
** Flysimulator, simulering av luftfartøy for besetningsmedlemmer i trening og opplæring
** Kretssimulator, simulering av elektriske/elektroniske kretser med datamaskin
** Kjøresimulator
** Skipssimulator, herunder:
*** Brosimulator, simulering av broen ombord på båt/skip, ofte i en realistisk fysisk modell av broen
*** Navigasjonssimulator, simulering av håndtering av fartøyer, inn og ut av havner og seilas i åpen sjø, kan gjøres med enkelt datamaskin
** Skipsmodelltank, havsimulator for testing av skipsmodeller

## Utstyr
*Simulatorratt, brukt i kjøresimulatorer
*Simulatorpedal, brukt i kjøre- og flysimulatorer
*Styrespak, brukt for å simulere senterstikke eller sidestikke på fly og helikopter
Nkomati-avtalen

**Nkomati-avtalen** var en ikkeaggresjonsavtale signert i 1984 mellom Mosambik og Sør-Afrika. Den ble signert i den sørafrikanske byen Komatipoort av Samora Machel og Pieter Willem Botha.

Den fokuserte på å forhindre Mosambik fra å forsyne African National Congress (ANC) på den ene siden, og Sør-Afrika fra å forsyne RENAMO på den andre siden. 

## Referanser

* Msabaha, Ibrahim S. R., og Shaw, Timothy M (redaktører): *Confrontation and Liberation in Southern Africa: Regional Directions after the Nkomati Accord* (Westview Press, Boulder, Colorado, 1987)
Samojed

**Samojed** er egentlig entallsform for flertallsformen *samojeder*, men uttrykket har flere betydninger:

* Samojeder er forskjellige urfolk som lever på tundraen og taigan i det nordlige Russland og de nordvestre delene av Sibir.
* Samojedhund er en vestlig skapt hunderase med røtter i Russland.
* Samojed laika er en fellesbetegnelse for flere russiske urhunder som brukes til gjeting av rein, jakt og som sledehunder.
Kawasaki Eliminator

**Kawasaki Eliminator** er en serie motorsykler fra den japanske produsenten Kawasaki. Den ble introdusert i 1985, og er siden blitt mye endret. Den finnes brukt i ulike størrelser (1000cc, 900cc,750cc, 600cc, 500cc, 400cc, 250cc, 175cc og 125cc), men selges nå primært som lettvekter. 

125 cc utgaven, BN 125 og EL 125, er en cruiser sykkel med lavt tyngdepunkt og gode veiegenskaper. Toppfart er drøyt 100 km/t. Ustyrt med elektrisk startmotor, ikke kickpedal.

Motoren er av 4-takts type
*1-sylindret luftkjølt med enkel overliggende kamaksling som drives av en kamkjede. 
*2 ventiler i toppen. 
*Boring x slaglengde: 55 x 52.4 mm
*Effekt: 12 hk (8,8 kW)ved 9500 omdreininger
*Dreiemoment: 9,70 Nm ved 8000 omdreininger
*Girkasse: 5 trinns – 1 ned, 4 opp
*Forgasser: 28 mm Mikuni. 

Bremser: 
Hydraulisk skivebremse foran med 260 mm diameter på skiven
Ekspanderende bremsesko bak, med 130 mm diameter i trommel.

Hjul: Spiler og krommede felgringer med aluminiums nav. 
Innerslanger
Felg foran: 1,85" x 17" 
Felg bak: 2,75 x 15 
Dekkdimensjoner: 
Foran: 90/90-17" 49P
Bak: 130/90-15" 66P

Utveksling:
Drev foran: 15 tagger (kan med fordel økes til 16 tagger for å oppnå høyere utveksling)
Drev bak: 46 tagger (kan med fordel byttes ut til mindre for å oppnå høyere utveksling)

Tørrvekt: 128 kg
Setehøyde: 680 mm
Hjulbase: 1 470 mm

Bensintank volum: 13 liter

Historikk.
Eliminator 125 ble første gang produsert i 1997, da i Japan, men fra 1999 ble produksjonen flyttet til Thailand. I Thailand ble en solgt som BOSS (BN175) med 175cc sylindervolum, ellers ganske lik BN125. I India ble Eliminator 175 produsert i samarbeid med Bajaj og lansert i 2001. Denne sykkelen er svært lik de modellene som ble solgt i Norge og Europa. Men på grunn av høy pris ble Kawasaki motoren etter noen år byttet ut med Bajaj's egne motorer, og i dag (2012) selges den som en 220cc utgave i India. I Malaysia produseres den på lisens av Modenas fabrikken og kalles ikke Eliminator.
De første BN125 ble solgt med ryggstø som standard utstyr, mens i dag selges de uten dette i England og USA. Tidlige modeller kom med et spesielt styre som ikke kan justeres på noen måte, mens nyere utgaver har justeringsmuligheter og et mer standard styre. 
Kawasaki ønsket å fase ut BN modellene i 2008, men på grunn av høy etterspørsel etter en slik motorsykkel i kjølvannet av finanskrisen, bestemte man seg for å gjenoppta produksjonen. I Thailand er den dog ikke lenger for salg fra 2011.
Fossanmoen

**Forsandmoen** eller **Fossanmoen** er et boplassområde på en moreneflate ved utløpet av Lysefjorden i Forsand kommune, Rogaland, arkeologisk undersøkt i flere omganger i perioden 1980 til 2007, med påvisning av første jordbruk 1500-1300 f.Kr. Det er avdekket rester etter over 250 langhus, datert til perioden fra eldre bronsealder til eldre jernalder.

Næringslivet på Forsandmoen består av gårdsbruk og sanduttak. Det var i forbindelse med sanduttak at utgravningene begynte.

De arkeologiske undersøkelsene ved Forsandmoen var noen av de første hvor maskinell flateavdekking ble brukt.

Flere av langhusene har blitt rekonstruert ved fortidslandsbyen Landa.

## Referanser


## Eksterne lenker
* Arkeologisk museums nettside om utgravningene i 2007 
*Bronsealderbøndenes hus av Line Melheim, UiO
Gilby Clarke

**Gilby John Clarke** (født 17. august 1962, i Cleveland, Ohio) er en amerikansk gitarist som er mest kjent for sin periode i Guns N' Roses, hvor han erstattet gitarristen Izzy Stradlin i november 1991. Han spilte med bandet til 1994. Det året ble hans første soloalbum; *Pawnshop Guitars*, utgitt. Han deltok på Slash' sitt sideprosjekt, som het «Slash's Snakepit», og var med på å gi ut albumet *It's Five O'Clock Somewhere* i 1995. Siden dette har Gilby Clarke spilt inn en rekke soloalbum: *Blooze* (1995), *The Hangover* (1997), *Rubber* (1998), *99 Live* (1999) og *Swag* (2002). I 2003 spilte han gitar for gruppa Heart.

Før han ble medlem av Guns N' Roses spilte han i en rekke mindre kjente band, deriblant Kill For Thrills og 
Candy. 

## Referanser


## Eksterne lenker
* 
* 
*
Norwegian Journal of Entomology

***Norwegian Journal of Entomology***, opprinnelig ***Norsk entomologisk Tidsskrift‎*** og i en periode ***Fauna Norvegica – Series B – entomology***, er et entomologisk vitenskapelig tidsskrift. Det første nummeret kom i 1921. Foruten de mange amatørentomologene er målgruppen først og fremst fagmiljøet i Norge og internasjonalt. Bladet er engelskspråklig og kommer med to nummer i året.

Redaktør er Øivind Gammelmo og det utgis av Norsk entomologisk forening. 

Tidsskriftet omhandler hovedsakelig entomologien (insekter) i Norge, men stoff om økologi og taksonomi for alle norske arter leddyr får plass i bladet.

## Historie
Den første utgivelsen av bladet var i 1921 under navnet *Norsk entomologisk Tidsskrift‎*. Det første nummer har år 1920 som utgivelsesår, men det ble først trykket i mai 1921. Fra 1921 til 1975 utkom 21 bind, enkelte bind ble utgitt over flere år, mens andre kom ut med kortere intervall. 

I 1975 skiftet bladet navn til *Norwegian Journal of Entomology*, for å appellere til en mer internasjonal leserkrets. Bladet utkom med ett bind per år og besto av to nummer (hefter). Etter hvert skulle det bli problemer med å finansiere bladet. Norges almenvitenskapelige forskningsråd trakk sin støtte fra 1979.

Søknad om støtte til et nytt felles nasjonalt, faunistisk tidsskrift ble sendt Norges almenvitenskapelige forskningsråd. Det nye tidsskriftet var et samarbeid mellom Norsk zoologisk forening og Norsk Ornitologisk Forening. Første nummer kom i 1978, og navnet på bladet var *Fauna Norvegica Series B*. Serie B var for leddyr. Serie A var for zoologi, serie C var for ornitologi. I 1993 trakk NAVF igjen støtten til bladet, men NINA tok over ansvaret. Av økonomiske årsaker sa imidlertid også NINA opp avtalen i 1998, og bladets videre eksistens hang igjen i en tynn tråd. 

I 1999 kunne bladet fortsatt utgis, denne gangen av Norsk entomologisk forening – takket være støtte fra Miljøverndepartementet. Det ble et nytt navnebytte, tilbake til det tidligere brukte engelske navnet, *Norwegian Journal of Entomology*.

Siden det første nummer i 1921 har tidsskriftet formidlet store mengder av kunnskap omkring den norske leddyrfaunaen.

## Redaktører
*Øivind Gammelmo (2008-> d.d.)
*Lauritz Sømme (1999-2007)
*John O. Solem (1985–1998)
*Ole Anton Sæther (1979–1984)
*Lauritz Sømme (1966–1978)
*Nils Knaben (1956–1965)
*Leif Reinhardt Natvig(1953–1955)
*Thor Hiorth Schøyen (1933–1952) 
*Thomas Georg Munster, Karl Haanshus og Leif Reinhardt Natvig (1920–1930)

## Kilder
* Sømme, Lauritz. 2004. *Entomologiens historie i Norge. Norsk entomologisk forening 1904 – 2004*. Zoologisk museum, Universitetet i Oslo. ISBN 82-996923-1-8. 326 sider.

## Eksterne lenker
* ''Norwegian Journal of Entomology''
* Norsk entomologisk forening
Norges Høyskole for Helsefag

**Norges Høyskole for Helsefag** (**NHFH**) (tidligere **Atlantis medisinske høgskole**) er en privat norsk høgskole med hovedkontor i Oslo som tilbyr undervisning i blant annet medisin grunnfag og ernæring. Fra høsten 2008 tilbys det også spesialiserte bachelorprogram i medisin (merk at man blir ikke utdannet lege etter å ha tatt medisin på Atlantis). Skolen ble startet i 1987, og fikk godkjenning av medisin grunnfag i 1998. Det tilbys undervisning i Oslo, i Fuengirola i Spania, og på Internett. Alle studiene er offentlig godkjent, og har dermed støtteordninger i Statens lånekasse for utdanning.

## Eksterne lenker
* Norges Høyskole for Helsefag – skolens hjemmeside